
注讘讜讚讛 讝专讛 讻讟 注"讗 - 驻讬专讜砖 砖讟讬讬谞讝诇抓

诇讞住驻谞讬转讗 [诇住讚拽讬诐 砖讘驻谞讬诐], 讜讞讬诇讜驻讗 住讻谞转讗 [讜讞讬诇讜祝 讛讚讘专讬诐 讛讜讗


住讻谞讛]. 讞诇讗 诇住讬讘讜专讬 [讞讜诪抓 诇讛拽讝转 讚诐] 讜诪讜谞讬谞讬 诇转注谞讬转讗 [讜讚讙讬诐 拽讟谞讬诐 诇讗讞专 转注谞讬转], 讜讞讬诇讜驻讗 住讻谞转讗 [讜讞讬诇讜祝 讛讚讘专讬诐 讛讜讗 住讻谞讛]. 转讞诇讬 讜住讬讘讜专讗 住讻谞转讗 [讗讻讬诇转 砖讞诇讬讬诐 讜讗讞专讬讛 讛拽讝转 讚诐 住讻谞讛], 讗讬砖转讗 讜住讬讘讜专讗 住讻谞转讗 [拽讚讞转 讜讗讞专讬讛 讛拽讝转 讚诐 住讻谞讛], 讻讗讬讘 注讬谞讗 讜住讬讘讜专讬 住讻谞转讗 [讻讗讘 注讬谞讬讬诐 讜讗讞专讬讛 讛拽讝转 讚诐 住讻谞讛]. 砖谞讬 诇讚讙 讚诐 讘讬讜诐 讛砖谞讬 诇讗讻讬诇转 讚讙 讗驻砖专 诇讛拽讬讝 讚诐, 讜诇讛讬驻讱, 砖谞讬 诇讚诐 讚讙 讘讬讜诐 讛砖谞讬 讗讞专讬 讛拽讝转 讚诐 讗驻砖专 诇讗讻讜诇 讚讙, 讗讘诇 诇讗讻讜诇 讚讙 讘讬讜诐 讛砖诇讬砖讬 诇讜 诇讛拽讝讛, 讜讻谉 诇讛驻讱 鈥� 住讻谞转讗 [住讻谞讛 讛讬讗].


转谞讜 专讘谞谉 [砖谞讜 讞讻诪讬诐]: 讛诪拽讬讝 讚诐 诇讗 讬讗讻诇 讗专讘注讛 讚讘专讬诐 讗诇讜 砖专讗砖讬 转讬讘讜转讬讛诐: 讞讙讘"砖, 诇讗 讞诇讘 讜诇讗 讙讘讬谞讛 讜诇讗 讘爪诇讬诐 讜诇讗 砖讞诇讬诐. 讜砖讜讗诇讬诐: 讗诐 讗讻诇 诪讛 讬注砖讛? 讗诪专 讗讘讬讬: 谞讬讬转讬 专讘讬注转讗 讚讞诇讗 讜专讘讬注转讗 讚讞诪专讗 [砖讬讘讬讗 专讘讬注讬转 讞讜诪抓 讜专讘讬注讬转 讬讬谉] 讜谞注专讘讘讬谞讛讜 讘讛讚讬 讛讚讚讬 讜谞讬砖转讬 [讜讬注专讘讘诐 讬讞讚 讜讬砖转讛], 讜讻讬 诪驻谞讛 [讜讻讗砖专 讛讜讗 谞驻谞讛 诇爪专讻讬讜] 鈥� 诇讗 诪驻谞讛 [讗讬谞讜 谞驻谞讛] 讗诇讗 诇诪讝专讞讛 砖诇 注讬专, 诪讚讜注? 诪砖讜诐 砖拽砖讛 专讬讞讗 [讛专讬讞] 砖诇 爪讜讗转讜 讗讞专讬 讟讬驻讜诇 讝讛, 讜讛专讜讞 讗讬谞讛 谞讜砖讘转 讘讚专讱 讻诇诇 诪爪讚 诪讝专讞.


讗诪专 专' 讬讛讜砖注 讘谉 诇讜讬: 诪注诇讬谉 讗讜谞拽诇讬 讘砖讘转. 讜诪讘专专讬诐: 诪讗讬 [诪讛讬] 讗讜谞拽诇讬 讝讜? 讗诪专 专' 讗讘讗: 讗讬住转讜诪讻讗 讚诇讬讘讗 [拽爪讛 讛爪诇注讜转 砖诇讬讚 讛诇讘] 砖驻注诪讬诐 诪转讻讜驻祝 驻谞讬诪讛, 讜诪讜住讬驻讬诐: 诪讗讬 讗住讜转讗 [诪讛 讛转专讜驻讛 诇讝讛]? 诪讬讬转讬 讻诪讜谞讗 讻专讜讬讬讗 讜谞讬谞讬讗 讜讗讙讚谞讗 讜爪讬转专讬 讜讗讘讚转讗 [讬拽讞 讻诪讜谉 讜讻专讜讬讬讛 讜谞注谞注 讜诇注谞讛 讜爪讬转专讛 讜讗讝讜讘 讘讬讞讚],


诇诇讬讘讗 讘讞诪专讗 [诇诪讞诇转 讛诇讘 讬拽讞 讗转 讗诇讛 讘讬讬谉], 讜住讬诪谞讱 诇讝讛: "讜讬讬谉 讬砖诪讞 诇讘讘 讗谞讜砖" (转讛诇讬诐 拽讚, 讟讜), 诇专讜讞讗 [诇诪讞诇讛 砖讘讗讛 诪讞诪转 讛专讜讞] 讬砖专讛 讗转 讗诇讛 讘诪讬讗 [讘诪讬诐], 讜住讬诪谞讱: "讜专讜讞 讗诇讛讬诐 诪专讞驻转 注诇 驻谞讬 讛诪讬诐" (讘专讗砖讬转 讗, 讘). 诇讻讜讚讗 [诇诪讞诇转 讛讬讜诇讚转] 讬砖专诐 讘砖讬讻专讗 [讘砖讬讻专], 讜住讬诪谞讱: "讜讻讚讛 注诇 砖讻诪讛" (讘专讗砖讬转 讻讚, 讟讜), "砖讻诐" 讻诪讜 "砖讻专".


专讘 讗讞讗 讘专讬讛 [讘谞讜] 砖诇 专讘讗 砖讞讬拽 诇讛讜 诇讻讜诇讛讜 讘讛讚讬 讛讚讚讬 [讛讬讛 砖讜讞拽 讗转 讻讜诇诐 讬讞讚], 讜砖拽讬诇 诇讬讛 [讜谞讜讟诇 诪诪谞讜] 诪诇讗 讞诪砖 讗爪讘注转讬讛, 讜砖转讬 诇讬讛 [讗爪讘注讜转讬讜, 讜砖讜转讛 讗讜转讜]. 专讘 讗砖讬 砖讞讬拽 讻诇 讞讚 讜讞讚 诇讞讜讚讬讛 [讛讬讛 砖讜讞拽 讻诇 讗讞讚 讜讗讞讚 诪谉 讛诪讬谞讬诐 讛诇诇讜 诇讞讜讚], 讜砖拽讬诇 [讜谞讜讟诇] 诪诇讗 讗爪讘注讬讛 专讘转讬 [讗爪讘注讜 讛讙讚讜诇讛] 讜诪诇讗 讗爪讘注讬讛 讝讜讟专转讬 [讗爪讘注讜 讛拽讟谞讛], 讻诇讜诪专, 诪讛 砖讬讻讜诇 诇讛讞讝讬拽 讘讬谉 砖转讬讛谉. 讗诪专 专讘 驻驻讗: 讗谞讗 注讘讚讬 诇讻诇 讛谞讬 讜诇讗 讗讬转住讗讬 [讗谞讬 注砖讬转讬 讗转 讻诇 讗诇讛 讜诇讗 讛转专驻讗转讬], 注讚 砖讗诪专 诇讬 讛讛讜讗 讟讬讬注讗 [注专讘讬 讗讞讚]: 讗讬讬转讬 讻讜讝讗 讞讚转讗 讜诪诇讬讬讛 诪讬讗 [讛讘讗 讻讚 讞讚砖 讜诪诇讗 讗讜转讜 诪讬诐], 讜专诪讬 讘讬讛 转专讜讜讚讗 讚讚讜讘砖讗 讚转诇讬 诇讛 讘讬 讻讜讻讘讬 [讜讛讟诇 讘讜 诪诇讜讗 转专讜讜讚 讚讘砖 讛转诇讜讬 讘讬谉 讛讻讜讻讘讬诐] 讻诇讜诪专, 讘诇讬诇讛 讜讘讞讜抓 转讞转 讛讻讜讻讘讬诐, 讜诇诪讞专 讗讬砖转讬 [砖转讛 诪讝讛], 注讘讚讬 讛讻讬 讜讗讬转住讗讬 [注砖讬转讬 讻讱 讜讛转专驻讗转讬].


转谞讜 专讘谞谉 [砖谞讜 讞讻诪讬诐]: 砖砖讛 讚讘专讬诐 诪专驻讗讬谉 讗转 讛讞讜诇讛 诪讞诇讬讜 讜专驻讜讗转谉 专驻讜讗讛, 讜讗诇讜 讛谉: 讻专讜讘, 讜转专讚讬谉, 讜诪讬 住讬住讬谉 讬讘讬砖讛 (讘讘讜谞讙) 讻讗砖专 砖讜专讛 讗讜转诐 讗讞专 讻讱 讘诪讬诐, 讜拽讬讘转 讘讛诪讛, 讜讛专转 (专讞诐 砖诇 讘讛诪讛), 讜讬讜转专转 讛讻讘讚. 讜讬砖 讗讜诪专讬诐: 讗祝 讚讙讬诐 拽讟谞讬诐; 讜诇讗 注讜讚, 讗诇讗 砖讚讙讬诐 拽讟谞讬诐 诪驻专讬谉 讜诪专讘讬谉 讻诇 讙讜驻讜 砖诇 讗讚诐.


注砖专讛 讚讘专讬诐 诪讞讝讬专讬谉 讗转 讛讞讜诇讛 诇讞诇讬讜, 讜讞诇讬讜 讗祝 拽砖讛 诪砖讛讬讛 拽讜讚诐 诇讻谉, 讗诇讜 讛谉: 讛讗讜讻诇 讘砖专 砖讜专, 砖讜诪谉, 讘砖专 爪诇讬, 讘砖专 爪讬驻专讬诐, 讜讘讬爪讛 爪诇讜讬讛, 讜砖讞诇讬诐, 讜讻谉 讛注讜砖讛 转讙诇讞转, 讜诪专讞抓, 讜讛讗讜讻诇 讙讘讬谞讛, 讜讻讘讚. 讜讬砖 讗讜诪专讬诐: 讗祝 讗讙讜讝讬诐. 讜讬砖 讗讜诪专讬诐: 讗祝 拽砖讜讗讬谉. 转谞讗 讚讘讬 [砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇: 诇诪讛 谞拽专讗 砖诪谉 拽砖讜讗讬谉? 诪驻谞讬 砖讛谉 拽砖讬谉 讜诪讝讬拽讬诐 诇讻诇 讙讜驻讜 砖诇 讗讚诐 讻讞专讘讜转.


讗 讜讞讜讝专讬诐 诇驻讬专讜砖 讛诪砖谞讛, 砖砖谞讬谞讜 讘讛: 讜讗讬谉 诪住转驻专讬谉 诪讛谉 讘讻诇 诪拽讜诐 诇讚注转 专' 诪讗讬专, 讜诇讚注转 讞讻诪讬诐 诪讜转专 讛讚讘专 讘专砖讜转 讛专讘讬诐. 转谞讜 专讘谞谉 [砖谞讜 讞讻诪讬诐]: 讬砖专讗诇 讛诪住转驻专 诪讙讜讬 专讜讗讛 讘诪专讗讛 砖诇驻谞讬讜, 讻讚讬 砖诇讗 讬谞住讛 讛讙讜讬 诇讛讜专讙讜 讘转注专 砖讘讬讚讜. 讜讙讜讬 讛诪住转驻专 诪讬砖专讗诇, 讻讬讜谉 砖讛讙讬注 讛住驻专 讛讬讛讜讚讬 诇讘诇讜专讬转讜 砖诇 讛讙讜讬, 诇讗 讬讟驻诇 讘讛, 诇驻讬 砖讛讬讗 注谞讬谉 砖诇 注讘讜讚讛 讝专讛, 讗诇讗 砖讜诪讟 讗转 讬讚讜 讜诪谞讬讞讛. 讜讚谞讬诐 讘驻专讟讬 讛讘专讬讬转讗.


讗诪专 诪专 [讛讞讻诐]: 讬砖专讗诇 讛诪住转驻专 诪讙讜讬 专讜讗讛 讘诪专讗讛. 讜讬砖 诇砖讗讜诇: 讛讬讻讬 讚诪讬 [讻讬爪讚 诪讚讜讘专]? 讗讬 [讗诐] 讛转住驻讜专转 谞注砖讬转 讘专砖讜转 讛专讘讬诐, 诇诪讛 诇讬 诇讛住转讻诇 讘诪专讗讛? 讛专讬 讛专讘讬诐 谞诪爪讗讬诐 砖诐, 讜诇讗 讬讝讬拽 诇讜. 讜讗讬 [讜讗诐] 讘专砖讜转 讛讬讞讬讚, 讻讬 [讻讗砖专] 讛讬讛讜讚讬 专讜讗讛 讗转 讛讙讜讬 诪讗讬 讛讜讬 [诪讛 讘讻讱], 讜讛专讬 注讚讬讬谉 讛讜讗 讬讻讜诇 诇驻讙讜注 讘讜! 讜诪砖讬讘讬诐: 诇注讜诇诐 诪讚讜讘专 讘专砖讜转 讛讬讞讬讚, 讜讻讬讜谉 讚讗讬讻讗 [砖讬砖] 诪专讗讛 讜讛讜讗 谞专讗讛 讻诪拽驻讬讚 注诇 诪专讗讛讜 鈥� 讛专讬 讛讜讗 诪转讞讝讬 [谞专讗讛 诇讜] 诇讙讜讬 讻讗讚诐 讞砖讜讘, 讜讛讜讗 讞讜砖砖 诇讛讝讬拽 诇讜.


 讜诪住讜驻专, 专讘 讞谞讗 讘专 讘讬讝谞讗 讛讜讛 [讛讬讛] 诪住转驻专 诪讙讜讬 讘砖讘讬诇讬 [讘砖讘讬诇讬诐] 砖诇 讛注讬专 谞讛专讚注讗, 讘诪拽讜诐 爪讚讚讬, 讗诪专 诇讬讛 [诇讜] 讛住驻专: 讞谞讗, 讞谞讗, 讬讗讬 拽讜注讬讱 诇讝讜讙讗 [讬驻讛 爪讜讗专讱 诇转注专]! 讗诪专: 转讬转讬 [诪讙讬注] 诇讬 砖讗讙讬注 诇诪爪讘 讻讝讛, 注诇 讚注讘专讬 [砖注讘专转讬] 注诇 讚讘专讬 专' 诪讗讬专 讘诪砖谞转谞讜, 砖讗住专 诇讛住转驻专 讘讻诇 诪拽讜诐.


 讜砖讜讗诇讬诐:  讜讗讚专讘谞谉 [讜注诇 讚讘专讬 讞讻诪讬诐] 诇讗 注讘专? 讗讬诪专 讚讗诪讜专 专讘谞谉 [讗诪讜专 砖讗诪专讜 讞讻诪讬诐] 讜讛转讬专讜 诇讛住转驻专 诪讙讜讬 讘专砖讜转 讛专讘讬诐, 讘专砖讜转 讛讬讞讬讚 诪讬 讗诪讜专 [讛讗诐 讗诪专讜]? 讜诪住讘讬专讬诐: 讜讛讜讗 专讘 讞谞讗 住讘专 [讞砖讘]: 砖讘讬诇讬 讚谞讛专讚注讗 讻讬讜谉 讚砖讻讬讞讬 [砖诪爪讜讬讬诐 砖诐] 专讘讬诐, 讻专砖讜转 讛专讘讬诐 讚诪讜 [讛诐 谞讞砖讘讬诐].


砖谞讬谞讜 讘讘专讬讬转讗: 讜讙讜讬 讛诪住转驻专 诪讬砖专讗诇, 讻讬讜谉 砖讛讙讬注 诇讘诇讜专讬转讜 砖讜诪讟 讗转 讬讚讜. 讜诪讘专专讬诐: 讜讻诪讛 讬专讞讬拽 诪诪拽讜诐 讛讘诇讜专讬转 讜讬砖诪讜讟 讬讚讜? 讗诪专 专讘 诪诇讻讬讛 讗诪专 专讘 讗讚讗 讘专 讗讛讘讛: 砖诇砖讛 讗爪讘注讜转 诇讻诇 专讜讞 讜专讜讞 (爪讚 讜爪讚). 讻讬讜谉 砖讛讜讝讻专讛 讛诇讻讛 讘砖诪讜 砖诇 专讘 诪诇讻讬讛, 讜讬砖 讞讻诐 砖砖诪讜 讚讜诪讛 诇讜 诪讗讚, 专讘 诪诇讻讬讜, 讛讬讛 爪讜专讱 诇住讚专 讜诇讛讘讛讬专 诪讛 讛谉 讛讛诇讻讜转 讛诪讬讜讞住讜转 诇讻诇 讗讞讚 诪讛诐.


讗诪专 专讘 讞谞讬谞讗 讘专讬讛 [讘谞讜] 砖诇 专讘 讗讬拽讗: 讛讛诇讻讜转 讘砖驻讜讚, 讘砖驻讞讜转, 讜讘讙讜诪讜转 鈥� 讛谉 砖诇 专讘 诪诇讻讬讜, 讛讛诇讻讜转 讘讘诇讜专讬转, 讘讗驻专 诪拽诇讛, 讜讘讙讘讬谞讛 鈥� 讛谉 砖诇 专讘 诪诇讻讬讛.


讗诪专 专讘 驻驻讗: 诪转谞讬转讬谉 讜诪转谞讬转讗 [诪砖谞转谞讜 讜讛讘专讬讬转讜转] 诪讛 砖诪转讬讬讞住 讗诇讬讛谉 鈥� 讗诪专 专讘 诪诇讻讬讛, 砖诪注转转讗 [讛诇讻讜转] 讗讞专讜转 讛谉 砖诇 专讘 诪诇讻讬讜, 讜住讬诪谞讗 [讜讛住讬诪谉] 诇讚讘专 讝讛: 砖讗讜诪专讬诐 诪转谞讬转讗 诪诇讻转讗 [讛诪砖谞讛 讛讬讗 诪诇讻讛], 砖讛讜讗 讚讜诪讛 诇砖诐 "诪诇讻讬讛". 讜砖讜讗诇讬诐: 诪讗讬 讘讬谞讬讬讛讜 [诪讛 讛讛讘讚诇 讘讬谞讬讛诐] 讘讬谉 专讘 驻驻讗 诇专讘 讞谞讬谞讗? 讗讬讻讗 讘讬谞讬讬讛讜 [讬砖 讘讬谞讬讛诐 讛讘讚诇] 诇讙讘讬 砖驻讞讜转, 砖讚讘专讬诐 讗诇讛 讛诐 诪转讬讬讞住讬诐 诇诪砖谞讛, 讜诇驻讬讻讱 讛诐 诪讚讘专讬讜 砖诇 专讘 诪诇讻讬讛 诇讚注转 专讘 驻驻讗.

